Duisende eis dat rasmalheid moet STOP! - Solidariteit WêreldSolidariteit Wêreld
Tuis › Nuuskantoor › Duisende eis dat rasmalheid moet STOP!
Solidariteit sê dankie vir elke boodskap. Ons hoor julle!
Lisa van der Westhuizen:
Vir almal wat so negatief is hieroor:
Ek is siek en sat vir onenigheid in ons eie Afrikanervolk. Dit is nie 'n mors van tyd om te baklei teen onderdrukking nie ("spin" jou voorgeslagte wat in die Anglo-Boereoorlog en konsentrasiekampe was nou in hulle graf).
Want dan stem jy eintlik in dat dit oukei is om 'n tweede-, selfs derdeklasburger in jou land te wees (gaan kyk bietjie na die wit lokasies in Krugersdorp).
Ook dat dit oukei met jou is om oorbelas te word en dat jou regte van jou ontneem word, want jou vel is leliewit (daardie rassekwotas vir mediese studente en kundige werksgeleenthede).
En dat jy oukei daarmee is dat ons wit boere banaal vermoor word op hulle plase (dink daaraan elke keer wat jy 'n brood of vleis koop of daardie mieliepap vir 'n braai maak). Nee, dit is NIE 'n mors van tyd nie. Dis bloed, sweet en trane. Die laaste ding wat ons nou nodig het, is mense met ronde hande en kritiek op hulle lippe.
Julle gee ten minste nog om en het nie moed verloor nie; dit is die negatiewes wat al klaar op moedverloor se vlaktes sit!!!
Dankie vir wat julle doen; julle sal oorwin teen hierdie rassiste. Dankie, Solidariteit!
Gerda Brunken Hall:
Ja, en dis ongelukkig die waarheid … rasmal! Die rassestorie kom van die regering af, daai is 'n nes waar al die onheilighede uitbroei. Ons mense hier op voetsoolvlak kom met mekaar oor die weg! Dis die ANC-regering wat hierdie rassehaat aanwakker. Dis die algemene gevoel wat 'n mens kry … en nou met die " inperkings" wat nie end kry, raak dinge al hoe erger. As ek in hierdie land bly met 'n wettige SA ID, dan is ek 'n burger van die land. Boonop het ek ook gewerk en belastings betaal en dit maak my 'n burger van die land. En so moenie my kom vertel my ek hoort nie hier nie … gaan blaas jou doppies elders.
Willie Pikkie Aucamp:
Dankie vir julle goeie werk!
Te wit vir my land, maar nie te wit om belasting te betaal wat blatant vermors en verduister word nie!!😣
My mede-landgenote, ek is 'n kleurling en trots daarop, maar onder die huidige regering gaan dit ook nie goed met ons ras nie. As ons as wit, kleurlinge en Indiërs saamstaan en aandring op 'n tuisland, kan ons dan ontslae raak van die las waarmee ons nou sukkel.
Ek stem dat ons moet saamstaan om van ons korrupte regering ontslae te raak. Tog glo ek dat daar nog hopeloos te veel mense is wat met oogklappe rondloop. Ek is oor dit, keelvol en woedend oor die duisende plaasmoorde asook ons gewone wit mense op straat. Mens moet heeltyd oor jou skouer loer vir 'n moontlike aanval. Wanneer is genoeg dan genoeg? Hulle sal nie stop voordat al ons wittes uit die weg geruim is nie. Flippen hel, my bloeddruk styg ten hemele…
Charmaine du Toit Matthews:
Glo vir my, dit is nie net die wit mense wat vrees vir hul veiligheid nie. Ons moet strewe na EENHEID en saamstaan, veral met die ander minderheidsgroepe. Dit is my beskeie mening, a.g.v. my ervarings met mense van verskillende kulture.
Ek is hier gebore; my belastinggeld het gehelp om die land op te bou. God het my met 'n wit vel geskape so ek is wit en daarop geregtig om in my geboorteland te bly en te leef.
Pensionaris, kry nie baie uit om julle geldelik te kan ondersteun nie. Om aan te sluit is ook te hoog vir my. Dankie dat julle so hard werk vir ons.
Almal staan op vir Black Lives Matter. Ek het nie 'n probleem daarmee in lande oorsee nie, maar wel in Suid-Afrika. In ons land is dit al wat tel. Geen ander ras is van belang nie. Suid-Afrika is die land waar ons gebore is, die land aan wie ons behoort en die enigste wat ons ken. As ons land bv. in 'n oorlog betrokke raak, sal hulle net swart mense toelaat om te gaan veg?
Maria du Preez:
Die grondwet stel dit duidelik dat alle rasse dieselfde regte in hierdie land het en dit moet hê. Die ANC het die grondwet gekaap en dit om hulle eise en wense geskik. Ons moet weer balans kry en 'n manier vind om ons almal se regte terug te eis. Daar is nie plek in die grondwet vir BEEE nie en dit word ook nie so erken nie. Ons moet iets doen.